6. klase

Tēma: Kiberterorizēšana

2. nodarbība - Kā tu vari reaģēt?

**Nodarbības atsegums**

**Nodarbībā sasniedzamie rezultāti**

***Skolēnam veidojas sapratne par to,***

* kādas ir viņa tiesības, pienākumi un iespējas tiešsaistē, ietverot to, ka adekvāta uzvedība sagaidāma visos kontekstos, tostarp tiešsaistē;
* kādi ir tiešsaistes riski, arī apzinoties, ka jebkurš materiāls, ko kāds nodevis citam, var tikt koplietots tiešsaistē, apzinoties grūtības likvidēt tiešsaistē izvietotu potenciāli kompromitējošu materiālu;
* ka materiālus, ko viņi nevēlas izplatīt tālāk, nedrīkst sūtīt citiem cilvēkiem, un ka ar personīgiem materiāliem, ko viņi ir saņēmuši, nedrīkst dalīties tālāk;
* kā rīkoties un kur saņemt atbalstu, lai ziņotu par neatbilstošiem materiāliem, vai kā risināt problēmas tiešsaistē.

***Skolēnam veidojas morālais ieradums***

* attīstīt izpratni, kā kiberterorizēšana ietekmē cilvēkus un kā pielietot tikumus, lai rīkotos atbildīgi;
* noteikt personīgās vērtības un skaidras robežas dažādās dzīves jomās, kurās viņi grib saglabāt privātumu;
* plānot stratēģijas, kā pienācīgi reaģēt situācijās, kad tiešsaistē radusies nepatīkama situācija, tostarp kā nešaubīgi meklēt atbalstu, ziņot valdošajām iestādēm un platformu administratoriem;
* atpazīt pozitīvu, veselīgu attiecību un neveselīgu attiecību pazīmes, tostarp tiešsaistē.

**Atslēgvārdi:** kiberterorizēšana, “malā stāvētājs”, aizstāvēt, mērķis, pašvērtējums, pašcieņa.

**Nodarbībā aplūkotās vērtības un tikumi**

|  |  |  |
| --- | --- | --- |
|  | No Pamatizglītības standarta | Papildus no programmas “e-TAP” |
| Vērtības | Cilvēka cieņa | Rūpes, patiesība |
| Tikumi | Atbildība, savaldība, līdzcietība, gudrība | Līdzjūtība, empātija |

**Mācību materiāli:**

* *PowerPoint* prezentācija “Kā var reaģēt?”.
* “Kā tu vari reaģēt?” (1. materiāls). Katram skolēnam nepieciešama sava kopija.

**Atslēgas jautājumi:**

1. Kādi tikumi ir jāizmanto, risinot ar kiberterorizēšanu saistītas situācijas?
2. Kādi saspīlējumi un dilemmas parādās, risinot ar kiberterorizēšanu saistītas situācijas?
3. Kādas emocijas ir iesaistītas labu lēmumu pieņemšanā?

Mācību aktivitātes

Ierosme (ieteicamais laiks 5 min.)

**[2. slaids]** Skolotājs aicina skolēnus pārdomāt iepriekšējo nodarbību, kurā tika pārrunāti kiberterorizēšanas pamatprincipi. Lūdz skolēniem izdomāt kiberterorizēšanas definīciju.

1. aktivitāte. Tikumi un kiberterorizēšana (ieteicamais laiks 5 min.)

**[3. slaids]** Apspriediet ar skolēniem: “Kā tava definīcija atšķiras no oficiālās definīcijas, kas parādās slaidā: (<https://drossinternets.lv/lv/info/emocionala-pazemosana>)?”

Prezentācijā norādīti galvenie tikumi, kas nepieciešami, saskaroties ar kiberterorizēšanu. Skolēni pāros pārrunā, kā tikumi, kam nodarbībā pievērsta uzmanība, saistīti ar kiberterorizēšanas izraisītajām problēmām. Pēc tam skolēni savas idejas izstāsta klasesbiedriem.

2. aktivitāte. Gadījuma izpēte (ieteicamais laiks 10 min.)

**[4. slaids]** Skolēni izlasa gadījuma izpēti prezentācijā redzamajā slaidā.

**[5. slaids]** Pēc informācijas izlasīšanas, atbild uz šiem jautājumiem:

* Kā Aleksa piedzīvotā emocionālā un fiziskā vardarbība palīdzēja izveidot Aizstāvības vēstniekus?
* Kurus tikumus Alekss izmantoja, lai negatīvo pieredzi pārvērstu pozitīvā?
* Kā emocionālā vardarbība, kas notiek tiešsaistē, varētu vēl vairāk pasliktināt upuru situāciju?
* Kā tu varētu palīdzēt Aleksam, ja laikā, kad viņš piedzīvoja emocionālo vardarbību, jūs būtu draugi?

3. aktivitāte. Kiberterorizēšana vai ķircināšana (ieteicamais laiks 15 min.)

*Nākamajā aktivitātē skolēniem nepieciešams 1. materiāls “Kā tu vari reaģēt?”. Katram skolēnam nepieciešama sava kopija. Skolotājs aicina skolēnus uz lapas uzrakstīt savu vārdu un uzvārdu.*

**[6. slaids]** Izmantojot 1. materiāla izteikumus (5 sanumurētas sarunas sociālajos medijos), aiciniet skolēnus savienot slaidā redzamos aprakstus ar atbilstošajiem attēliem materiālu lapā!

1. Kāds, kurš ļauni izturas pret cilvēku, kas lūdzis palīdzību *Yahoo* atbilžu sadaļā.
2. Pierakstīšanās cita cilvēka *Facebook* kontā un ierakstu publicēšana viņa vārdā, šim cilvēkam to nezinot (angliski – *fraping*).
3. Vēstule ar draudiem platformā *Twitter*.
4. Negatīva saruna par kādu cilvēku zem ieraksta *Facebook*.
5. Dalīšanās ar neveiklu *Snapchat* bildi.

**[7. slaids]** Skolotājs aicina aplūkot slaidā četrus sociālo tīklu ierakstus un pārrunāt, kuri no tiem ir kiberterorizēšanas piemēri un kuri – pazobošanās. Kur ir robeža? Skolotājs paskaidro, ka ķircināšana ir rotaļīga un draudzīga pazobošanās.

* Īsziņa, kas varētu būt vienkāršs draugu joks.
* *Instagram* attēls ar diviem draugiem, kas muļķīgi uzvedas, vai meiteni, kas uzbrūk citai meitenei.
* Zēns raksta ļoti cietsirdīgus komentārus zem kādas meitenes *Instagram* attēla.

**[8. slaids]** Skolotājs aicina skolēnus izlasīt informāciju prezentācijā par bīstamām spēlēm un anonīmiem piedāvājumiem internetā.

Pārrunā ar skolēniem šos jautājumus:

* Kādu tikumu jāpraktizē, lai neiesaistītos bīstamās spēlēs internetā?
* Salīdzini pašnāvības mēģinājumā izdzīvojušās meitenes apņemšanos (nekad vairs neatbildēt anonīmiem piedāvājumiem internetā) un zēna stāstīto par ziņkārības apmierināšanu ( neizpildīt spēlē prasīto)!
* Kura rīcība ir pareizāka? Pamato savu viedokli!

Skolēni var izveidot savas rīcības principus (noteikumus), saskaroties ar anonīmiem piedāvājumiem internetā.

Kopīgā noslēguma apspriede (ieteicamais laiks 5 min.)

**[9. slaids]** Skolēni izlasa citātu un atbild uz diskusijas jautājumiem:

* Kā šis citāts attiecas uz kiberterorizēšanu?
* Vai tu piekrīti vēstījumam?
* Vai vari atcerēties gadījumus, kad esi izvēlējies iet “pareizo ceļu”, lai gan tas bija grūtāk.